Ayman al-Zawahiri

Ceannaire na heagraíochta sceimhlitheoireachta al-Qaeda, ab ea Ayman al-Zawahiri (10 Meitheamh 1951 - 31 Iúil 2022). Bhí baint mhór aige le 9/11, na hionsaithe sceimhlitheoireachta sna Stáit Aontaithe ar an 11 Meán Fómhair 2001 ar maraíodh beagnach 3,000 duine dá mbarr. Bhí sé ar dhuine de na daoine a bhí freagrach as na hionsaithe buamála ar ambasáidí na Stát Aontaithe sa Chéinia agus sa Tansáin i 1998 agus ar long Mheiriceánach in Éimin in 2000.

 Beatha 
Máinlia de bhunadh na hÉigipte ab ea Ayman al-Zawahiri. 

Bhí Zawahiri ar troigh gan tuairisc ó 2001. Bhí luach $25 milliún á thairiscint ag na Meiriceánaigh i ndíol ar fhaisnéis ina leith.

Maraíodh bin Laden sa bhliain 2012. Bhí  Ayman al-Zawahiri  i mbun Al-Qaeda idir 2012-2022. Bhíothas riamh den tuairim go raibh sé ag cur faoi san Afganastáin nó sa Phacastáin. É sin ainneoin gur gheall an Talaban sa bhliain 2021 nach dtabharfaidís tearmann san Afganastáin do lucht al-Qaeda feasta choíche.
clé|mion|Osama bin Laden ar chlé agus Ayman al-Zawahiri 2001

 Feallmharú 
Ar 31 Iúil 2022, mharaigh na Meiriceánaigh  Ayman al-Zawahiri, san Afganastáin (71 bliain d'aois ag an am). Scaoileadh dhá dhiúracán leis ó dhrón agus é ina sheasamh ar bhalcóin a árais chónaithe i bpríomhchathair na hAfganastáine Cabúl.  Bhí daoine muinteartha le Zawahiri san áras cónaithe ag an am ach nár maraíodh ná nár leonadh aon duine acu mar gheall ar an ionsaí.

 Féach freisin 

 Al-Qaeda
 Ionsaithe 11 Meán Fómhair
 Osama bin Laden

 Tagairtí 

Catagóir:Sceimhlitheoirí
Catagóir:Daoine a rugadh i 1951
Catagóir:Básanna in 2022
Catagóir:Moslamaigh
Catagóir:Daoine a feallmharaíodh

Catagóir:Polaiteoirí na hÉigipte